ΓΡΑΠΤΗ ΕΡΩΤΗΣΗ E-2636/00

υποβολή: Daniela Raschhofer (NI) προς την Επιτροπή

(1 Αυγούστου 2000)

Θέμα: Υποχρέωση της Αυστρίας για την επιστροφή 800 000 ευρώ σε αγροτικές ενισχύσεις

Η Επιτροπή ανακοίνωσε την Τετάρτη, 5.7.2000, ότι η Αυστρία πρέπει να επιστρέψει στην Ευρωπαϊκή Ένωση 800 000 ευρώ από αγροτικές ενισχύσεις. Λόγος για το εν λόγω μέτρο ήταν η έλλειψη κυρώσεων το έτος 1996 για ελλιπή σήμανση αρρένων βοοειδών. Η Αυστρία σύμφωνα με τα δεδομένα της Επιτροπής είχε προβεί σε ελλιπούς ελέγχους. Μόνο 40 % των αναφερθέντων ωοτείων σημάνσεων είχαν καταγραφεί στην τράπεζα δεδομένων.

Υπό ποια μορφή αντλήθηκαν τα εν λόγω δεδομένα από την Επιτροπή; Οιπάλληλοι της Επιτροπής προέβησαν σε άμεσους δειγματοληπτικούς ελέγχους ή προέκυψαν τα εν λόγω δεδομένα από τις εθνικές αρχές;

Ποιες ελλείψεις ανακαλύφθηκαν κατά τους εν λόγω ελέγχους; Πούπήρξε αντίθεση σε σχέση με τις κοινοτικές ρυθμίσεις;

Ανακαλύφθηκαν και σε άλλα είδη ζώων σε ό,τι αφορά τη σήμανση;

Εάν ναιπήρξαν επίσης επιστροφές των κοινοτικών ενισχύσεων;

Ποια άλλα κράτη πρέπει να προβούν σε επιστροφές λόγω ελλιπούς σημάνσεως; Σε ποιο ύψος ανήλθαν οι επιστροφές των επί μέρους κρατών μελών και για ποιους λόγους;

Απάντηση του κ. Fischler εξ ονόματος της Επιτροπής

(16 Οκτωβρίου 2000)

Για να εξασφαλισθεί ότι οι δαπάνες που δηλώνονται από τα κράτη μέλη πραγματοποιήθηκαν σύμφωνα με την ισχύουσα νομοθεσία, η Επιτροπή διενεργεί επιτόπιους ελέγχους. Οι εν λόγω επισκέψεις πραγματοποιούνται απόπαλλήλους της Επιτροπής σε όλα τα κράτη μέλη σύμφωνα με σχέδιο που καταρτίζεται ανάλογα με τον κίνδυνο.

Το ποσό της χρηματοδοτικής διόρθωσης καθορίζεται βάσει των αποδείξεων που συγκεντρώνονται κατά τη διάρκεια των εν λόγω επισκέψεων και των στοιχείων που διαβιβάζει το κράτος μέλος ως απάντηση στις συγκεκριμένες ερωτήσεις που θέτουν οιπάλληλοι της Επιτροπής.

Από τους επιτόπιους ελέγχους που πραγματοποιήθηκαν στην Αυστρία στο πλαίσιο των πριμοδοτήσεων για τα βοοειδή προέκυψαν ελλείψεις όσον αφορά τις επίσημες αναλύσεις κινδύνου, ανεπαρκείς έλεγχοι και καθυστερήσεις στους διοικητικούς ελέγχους. Ωστόσο, το βασικό πρόβλημα αφορούσε την μη επιβολή των κυρώσεων που προβλέπονται από τη νομοθεσία σε περίπτωση ανεπαρκούς αναγνώρισης και καταγραφής αρρένων βοοειδών. Οι ελλείψεις αυτές αποτελούν παράβαση των διατάξεων του άρθρου 6 παράγραφοι 4 και 1 και του άρθρου 10 του κανονισμού (ΕΟΚ) αριθ. 3887/92 της Επιτροπής, της 23ης Δεκεμβρίου 1992, για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(1), και της οδηγίας 92/102/ΕΟΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων(2) που ίσχυαν για τις περιόδους εμπορίας 1995 και 1996.

Η μη τήρηση των απαιτήσεων που αφορούν την αναγνώριση και την καταγραφή διαπιστώθηκε επίσης και στα θηλυκά βοοειδή. Ωστόσο, λόγω του ότι οι δημοσιονομικές επιπτώσεις για το ταμείο δεν ήταν σημαντικές στην περίπτωση αυτή δεν προτάθηκε καμία δημοσιονομική διόρθωση.

Η μη τήρηση των απαιτήσεων σε θέματα αναγνώρισης και καταγραφής δεν αρκεί για την εφαρμογή δημοσιονομικών διορθώσεων στις δαπάνες που δηλώθηκαν στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ). Οι διορθώσεις προτείνονται εάν ένα κράτος μέλος δεν εφαρμόζει τα κατάλληλα συστήματα ελέγχου ή εάν δεν επιβάλει τις κυρώσεις που προβλέπονται από τη νομοθεσία, εάν οι επιθεωρητές διαπιστώσουν επιτόπου ότι οι απαιτήσεις σε θέματα αναγνώρισης και καταγραφής δεν τηρούνται ή εάν δεν μπορούν να εξακριβώσουν ικανοποιητικώς ότι έχουν τηρηθεί.

Η διαδικασία εκκαθάρισης λογαριασμών που προβλέπεται στον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, για την χρηματοδότηση της κοινής γεωργικής πολιτικής(3) (που τροποποιήθηκε από τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999(4) από την 1η Ιανουαρίου 2000) προβλέπει το είδος αυτό απόφασης εκκαθάρισης σε μόνιμη βάση. Οι δημοσιονομικές διορθώσεις

που αποφασίστηκαν από την Επιτροπή και τα σχετικά κράτη μέλη είναι πολλές και διαφορετικής φύσεως. Ωστόσο, το ποσό των διορθώσεων όσον αφορά τις δαπάνες που δηλώθηκαν από τα κράτη μέλη καθώς και οι λόγοι που δικαιολογούν κάθε μία από τις διορθώσεις αυτές αναφέρονται στις διάφορες αποφάσεις εκκαθάρισης που δημοσιεύονται στην Επίσημη Εφημερίδα και αναφέρονται λεπτομερώς στην περιληπτική έκθεση που συνοδεύει κάθε απόφαση.

(1) ΕΕ L 391 της 31.12.1992.

(2) ΕΕ L 355 της 5.12.1992.

(3) ΕΕ L 94 της 28.4.1970.

(4) ΕΕ L 160 της 26.6.1999.